كونفوشيوس هو أعظم معلم في تاريخ الصين. اتولد في 28 سبتمبر سنة 551 قبل الميلاد في مملكة Lu، في محافظة Shandong دلوقتي. لما كان صغير، هو وأمه عاشوا حياة صعبة. لما وصل لسن 15 سنة، بدأ يتعلم الموسيقى، وكان شاطر فيها جداً. وبعدين كمل يتعلم مواد تانية. لما وصل لسن 30 سنة، بقى مدرس. وفتح مدرسته الخاصة. كان مؤمن إن كل واحد لازم يكون عنده فرصة للتعليم سواء كان غني ولا فقير. كان عنده حوالي 3000 طالب وكتير منهم بقوا مشهورين.
الصينيين بيشوفوا كونفوشيوس كأعظم مفكر وكمان أعظم معلم. أهم أفكاره كانت الطيبة وحسن الخلق. قال إن الشباب لازم يهتموا بالكبار. والناس لازم تبطل تفكر في نفسها وتشتغل عشان غيرها. أفكاره موجودة في حياة الناس اليومية. لحد النهاردة الناس لسه بتسمع عن أفكاره، واللي انتشرت في شرق وجنوب آسيا.
إيه من الأفكار دي مش من أفكار كونفوشيوس؟
الطيبة. الاهتمام بالكبار. الشغل عشان الناس. التفكير في نفسنا.